Na temelju Odluke Upravnog odbora Rotary kluba Zagreb Sesvete od 18. Rujna 2025. godine, Rotary klub Zagreb Sesvete raspisuje:

**N A T J E Č A J**

**za dodjelu stipendija**

# Rotary klub Zagreb Sesvete u školskoj godini 2025/2026 dodjeljuje 3 stipendije. Stipendija iznosi 2.400 €, a isplaćuje se u iznosu od 240 € mjesečno tijekom razdoblja od 10 mjeseci.

# Na natječaj se mogu prijaviti Studenti visokoškolskih ustanova ili diplomskih studija na nekom od fakulteta ili akademija sa sjedištem u Zagrebu ili Zagrebačkoj Županiji, a koji ispunjavaju slijedeće opće uvjete:

* da nisu, osim iz opravdanih razloga, ponavljali godinu;
* da su redovni studenti, te da su prethodne godine imali prosjek ocjena 4 ili više,
* da imaju neprekidno prebivalište u Gradskoj četvrti Sesvete i okolici najmanje godinu dana od dana upisa u program za koji su podnijeli molbu za Stipendiju,
* da su državljani Republike Hrvatske,
* da nisu stariji od 25 godina.

1. Uz prijavu na natječaj Kandidati trebaju dostaviti:

- popratno pismo/molbu za dodjelu stipendije sa obavezno navedenim prilozima;

- životopis;

- presliku domovnice;

- potvrdu o prebivalištu;

- presliku indeksa ili presliku svjedodžbi za dvije prethodne godine ili potvrdu o ostvarenom prosjeku ocjena za dvije prethodne godine ili potvrdu o ostvarenim ECTS bodovima za dvije prethodne godine;

1. Neobavezno, Kandidati mogu dostaviti i druge dokaze izvrsnosti ili potrebitosti radi ostvarivanja dodatnih bodova kod odabira najpogodnijih kandidata za dodjelu stipendija kao što su primjerice:

- potvrda o nagradama i priznanjima na području znanosti, umjetnosti ili sporta kako na državnim tako i na međunarodnim natjecanjima;

- potvrdu o primitku socijalne pomoći;

- potvrdu o primitku pomoći za uzdržavanje (dječji doplatak);

- potvrdu o primitku doplatka za pomoć i njegu;

- potvrdu za kandidate bez odgovarajuće roditeljske skrbi;

- potvrdu o zdravstvenom statusu za osobe s posebnim potrebama;

- ostale potvrde temeljem kojih kandidat smatra da može ostvariti prednost temeljem kriterija navedenih u točci 5;

# Kriteriji za odabir kandidata za dodjelu stipendije su:

* izvrsnost u školovanju;
* prebivalište na području GČ Sesvete;
* izvrsnost na području znanosti, umjetnosti ili sporta;
* imovinski status kandidata;
* zdravstveni status kandidata;

1. Prijave na natječaj Kandidati za stipendije dužni su dostaviti u roku od 15 dana od objave natječaja prema uvjetima propisanim natječajem na adresu kluba:

**Knjigovodstvo Sunce (za ROTARY KLUB ZAGREB-SESVETE)**

**Zagrebačka 20, 10360 Zagreb - Sesvete,**

* Prijave na natječaj podnose se u zatvorenoj kuverti sa obaveznom naznakom „Za natječaj“.
* Nekompletne prijave, te prijave pristigle iza propisanog roka, neće se uzeti u obzir.

U Zagrebu, 18.09.2025. **Rotary Klub Zagreb Sesvete**